ร้านฟ้าธานีร้านนี้เป็นร้านเจ้าเก่า ตั้งอยู่บนถนนห้วยแก้วเลยสี่แยกทางเข้าศิริมังคลาจารย์มานิดหน่อย จอดรถได้แถวร้าน bikky ตัวร้านไม่ใหญ่มาก ที่นั่งพอควร จากการสอบถามทราบว่าหยุดทุกวันอาทิตย์ วันอื่นเปิด 9.00 - 15.00 น. เมนูในร้านราคาเริ่มที่ 40 บาท เนื่องจากร้านขายสูตรก๋วยเตี๋ยวหลอดกับปอเปี๊ยะไปแล้วให้กับร้านใหม่ที่อยู่ข้างเชียงใหม่ราม ช่วงแรกๆที่ร้านเปิดจึงมีแค่ข้าวหมูแดงหมูกรอบมาขายแต่ปัจจุบันมีปอเปี๊ยะกลับมาขายแล้วรวมทั้งบะหมี่น้ำด้วย วันนี้ได้ลองหมดทุกอย่าง น้ำแข็งฟรี น้ำดื่มไม่ฟรีขวดละ 5 บาท
- ข้าวหมูแดงกุนเชียง 40 บาท หมูแดงนุ่มหอม หวานๆ ไข่นุ่ม ข้าวธรรมดาติดเละนิดๆ น้ำราดหวาน ซุปหอมอร่อย กุนเชียงกลิ่นแรง แตงไม่เหม็นเขียว ให้ 3.5/5
- เปาะเปี๊ยะสดธรรมดา 40 บาท แป้งนิ่ม น้ำราดหวานเปรี้ยวกำลังดี ไส้นุ่มอร่อย หอม เนื้อปูสดอร่อย ไข่เต้าหู้นิ่ม เนื้อปูสด ถั่วงอกและแตงไม่เหม็น ให้ 3.7/5
- บะหมี่เกี๊ยวหมูกรอบหมูบะช่อ 60 บาท สมราคา เกี๊ยวแป้งนิ่มไส้หมูมีกลิ่นพริกไทและหวานนิดๆ หมูกรอบติดเค็มไม่นุ่มไปทางแข็งและไม่อร่อยเท่าไหร่ ซุปหอมหวานอร่อยดี หมูบะช่อรสเหมือนหมูในเกี๊ยวเป็นหมูสับมากกว่าหมูเด้ง บะหมี่เหนียวนุ่มหอมดี ผักกรอบสด แนะนำ ให้ 3.8/5
วันนี้ไปตอนกลางวัน คนเต็มร้านเลยรอช้ากว่าจะได้กิน แต่การบริการดี ตัวร้านใหม่สะอาด รสชาติถือว่าใช้ได้ทุกอย่าง ติดหวานบ้างในบางอย่าง ถามว่าสู้ร้านตรงคูเมืองได้มั้ย ต้องงบอกว่าชอบร้านที่คูเมืองมากกว่าในรสชาติของปอเปี๊ยะืแต่ที่ร้านนี้เด่นคือบะหมี่และเกี๊ยวน้ำที่ทำออกมาได้หอมอร่อยดี ค่อนข้างแนะนำเลย